ශ්‍රී ජයවර්ධනපුර විශ්වවිද්‍යාලයේ ඉංග්‍රීසි අධ්‍යයන අංශයේ කථිකාචාර්ය වරියක් වශයෙන් සේවය කරන නදීකා කුමාරි ජයවර්ධන විසින් රචිත ‘ගත්කරුවා සහ ප්‍රේමය’ කෙටි කතා සංග්‍රහය මැයි 13 වැනිදා මහනුවර ඊ. එල්. සේනානායක ළමා පුස්තකාලීය ශ්‍රවණාගාරයේදී දොරට වැඩීමට නියමිතය.ඇයගේ ප්‍රථම කෙටි කතා සංග්‍රහය වන මෙහි විවිධ තේමා ඔස්සේ ලියවුණු කෙටි කතා 10 ක් ඇතුළත් වේ.අමෙරිකාවේ කෙන්ටකි ප්‍රාන්තයේ පදිංචි පාසල් සිසුවෙකු වන සුධිත රුක්ෂාන් ගුණසේන විසින් ලියන ලද Laura’s Birthday ඉංග්‍රීසි ළමා කෘතිය මැයි 07 වැනිදා ඇමෙරිකා එක්සත් ජනපදයේ ලුවවිල් නගරයේ බ්‍රැන්ඩිස් එලටන්ටරි විද්‍යාලයේදී දොරට වඩී.සුඛිත රුක්ෂාන් ගුණසේන එලමන්ටරි විද්‍යාලයේ පස්වැනි ශ්‍රේණියේ අධ්‍යාපනය ලබන දස හැවිරිදි සිසුවෙකි.